Ai 21 di
Otubar si tignaran in Galizie lis elezions autonomichis che a
decidaran il gnûf guvier de comunitât che cumò al è intes mans de
diestre spagnoliste dal PP. Daûr dai ultins sondaçs al somee che il
PP nol vedi avonde consens par otignî la maiorance assolude intal
Parlament e chest al permetarès di tornâ a proponi une aleance di
guvier jenfri socialiscj e nazionaliscj galizians. Ae scjadince dai
tiermins par presentâ lis candidaturis però il front nazionalist si
è presentât dividût in trê grups. Di une bande al è il Bloque
Nacionalista Galego (BNG), il moviment storic dal nazionalitarisim
galizian. Po si à la Alternativa Galega de Esquerda (AGE) che e met
adun Anova Irmandade Nacionalista nassude di une division dentri dal
Bloque, Esquerda Unida (sezion galiziane di Izquierda Unida), Espazo
Ecosocialista Galego, Equo Galicia e il Front Popolâr Galizian. La
tierce fuarce nazionaliste in cjamp e je CxG (Compromiso por
Galicia), là che a son dentri ancje i grups Máis Galiza e Acción
Galega, che al spere di cjapâ sù i vôts dal nazionalisim galizian
plui moderât.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn glg_Latn fur_Latn fur_Latn fur_Latn fur_Latn fur_Latn